खुले में एक साथ चल रही तीन कक्षाएं
खैरथल. एक साथ दो कक्षा के बच्चों को पढ़ाती शिक्षिका।
^जल्द ही विद्यालय में और शिक्षक लगा दिए जाएंगे जिसके लिए आसपास के स्कूल में अध्यापकों छात्रों की संख्याओं की जांच की जा रही है। -नरेंद्रसिंह यादव, ब्लॉक शिक्षा अधिकारी, किशनगढ़बास
भास्कर न्यूज | खैरथल
कस्बेके आनंद नगर के वार्ड नं. 22 स्थित राजकीय उच्च प्राथमिक विद्यालय में शिक्षकों की कमी से बच्चों की पढ़ाई प्रभावित हो रही है। वार्ड 22 के पार्षद राजेश वासु ने बताया कि विद्यालय में जून 2015 में छात्रों की संख्या लगभग 216 थी। जो घटकर 200 पर पहुंच गई है। विद्यालय में तो हैडमास्टर है और ही पर्याप्त स्टाफ। 6 माह से इन 200 छात्रों को पढ़ाने के लिए मात्र चार अध्यापक कार्यरत है। इनमें एक पुरुष और तीन महिलाएं हैं। वहीं इन अध्यापकों के ऊपर अन्य सरकारी कामकाजों का बोझ भी काफी है। विद्यालय में 6 अध्यापक, 1 हैडमास्टर 1 पीटीआई होना अनिवार्य है। पार्षद राजेश वासु ने बताया कि वे बीईईओ नरेंद्र सिंह यादव से भी मिले तथा किसी अन्य विद्यालय से स्टाफ को इस विद्यालय में भेजने के लिए कहा। इस पर बीईईओ ने बताया कि किसी ग्रामीण क्षेत्र से शहर क्षेत्र में अध्यापक नहीं भेज सकते हैं। पार्षद का कहना है कि कस्बे के निकटवर्ती गांव कुलताजपुर में 60 छात्रों के ऊपर 8 अध्यापकों का स्टाफ है। बावजूद इसके वहां से स्टाफ को यहां नहीं लगाया जा रहा है। स्थानीय नागरिकों ने जल्द से जल्द विद्यालय में स्टाफ लगाने की मांग की है।
बच्चोंकी पढ़ाई हो रही प्रभावित
कस्बेके आनंद नगर राजकीय उच्च प्राथमिक विद्यालय में स्टाफ की कमी होने के कारण शिक्षकों को साथ दो तीन कक्षाओं के विद्यार्थियों को पढ़ाना पड़ रहा है। इसके कारण विद्यार्थियों को खुले में एक साथ बैठाकर अध्यापकों को शिक्षण कार्य करवाना पड़ रहा है।
hin_Deva hin_Deva hin_Deva mai_Deva hin_Deva hin_Deva hin_Deva